Урыстәыла ахада Владимир Путин Китаи ахада Си Ӡинпин даниацәажәоз ишиҳәаз ала, Украина аибашьра иҵегьы хәышықәса инагӡахоит. «Украинскаиа правда» ари аинформациа аланарҵәеит Nikkei Asia аинформациа шьаҭас иҟаҵаны.
Аҭыжьымҭа адыррала, Путин ари аҳәамҭа ҟаиҵеит 2023 шықәса хәажәкыразы. Иара Си Ӡинпин ажәа ииҭеит Урыстәыла ари аибашьраҿы ишаиааиуа.
Аҭыжьымҭа адыррала, Путин абри аҳәамҭа аныҟаиҵа ашьҭахь, Китаи ахада ихатә стратегиа деиҭахәаҧшит.
«Урыстәылеи Украинеи рыбжьара аибашьра нагӡахар, Китаи ахада ипланқәеи иамбициақәеи иҧсахыр ауеит, Си Ӡинпин Таивань Китаи адҵара иҽазикыр ҟалап», — иануп аҭыжьымҭаҿы.